หุ้นTHCOMไม่รอดถูกแช่แข็งเทรดเงินสด
ตลาดหลักทรัพย์สั่งโบรกให้ลูกค้าวางเงินสดเต็มจำนวนก่อนซื้อหุ้นไทยคม ตั้งแต่ 21 มิ.ย.-9 ก.ค.นี้ หลังหุ้นมีปริมาณซื้อขายหมุนเวียนสูง
18 มิ.ย. 2553

ตลาดหลักทรัพย์สั่งโบรกให้ลูกค้าวางเงินสดเต็มจำนวนก่อนซื้อหุ้นไทยคม ตั้งแต่ 21 มิ.ย.-9 ก.ค.นี้ หลังหุ้นมีปริมาณซื้อขายหมุนเวียนสูง
รายงานข่าวจากตลาดหลักทรัพย์แห่งประเทศไทย แจ้งว่า  ตามที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ประกาศรายชื่อหลักทรัพย์ที่เข้าข่ายตามเกณฑ์ Turnover หรือหุ้นที่มีการซื้อขายหมุนเวียนสูง  ณ วันที่ 18 มิ.ย.2553 ปรากฏว่า หุ้นบริษัท ไทยคม  (THCOM) เข้าเงื่อนไขตามที่ตลาดหลักทรัพย์ จึงกำหนดให้สมาชิกต้องให้ลูกค้าซื้อหลักทรัพย์โดยวางเงินสดไว้ล่วงหน้าเต็มจำนวนก่อนการซื้อ (Cash Balance) มีผลตั้งแต่วันที่ 21 มิ.ย.-9 ก.ค.2553  
หุ้น THCOM ปิดตลาดวันนี้ที่ 6.25 บาท ลดลง 0.25 บาท หรือ 3.85% มูลค่าการซื้อขาย 122 ล้านบาท